Bangkok-bom: Dodetal styg tot 15Die toneel in Bangkok, Thailand op 17 Augustus 2015 Minstens 15 persone is dood en meer as 80 beseer ná ŉ ontploffing Maandagaand in Bangkok, die hoofstad van Thailand. Plaaslike media berig die ontploffing het omstreeks 19:00 plaaslike tyd naby Erawan-tempel by Ratchaprasong plaasgevind, ŉ gewilde aantreklikheid vir plaaslike en buitelandse toeriste. Die ontploffing is veroorsaak deur twee springstoftoestelle en nog twee toestelle is later skadeloos gemaak, berig die Bangkok Post. Die beseerdes is na nabygeleë hospitale gehaas. Die junta, of nasionale raad vir vrede en orde (NCPO), het gerugte ontken dat hy ŉ noodtoestand in Bangkok afgekondig het of dat skole en sakeondernemings Dinsdag gesluit sal wees. ŉ Aantal uitlanders is beseer en meer as 40 voertuie is beskadig in die ontploffing, volgens ooggetuies. Dit is nog nie duidelik of enige Chinese burgers dood is in die ontploffing nie. Paaie rondom die toneel is gesluit en die polisie en soldate stel ondersoek in.